Община Черноочене – Актуализация на Общински План за Развитие 2007- 2013г.

АКТУАЛИЗАЦИЯ НА 

ОБЩИНСКИ ПЛАН ЗА РАЗВИТИЕ 2007-2013
1. ВЪВЕДЕНИЕ

Нуждата от актуализация на ОПР на община Черноочене е следствие от новата европейска и национална политика в областта на регионалното развитие и социално сближаване, както и новата политика в областта на европейските структурни фондове.

След последното разширяване през януари 2007 г. различията в състоянието на 270-те региона на ЕО определено се задълбочиха. Тяхното преодоляване стана основна задача на ЕС. Три са приоритетните цели, върху които се фокусират действията на европейските институции през 7 годишния период използвайки потенциала на СФ и Кохезионния фонд. Това са:

Цел 1. Сближаване/конвергенция/, е насочена към подкрепа на растежа  и  сближаване  на  работни  места  в  най-слаборазвитите страни членки   и региони. Финансирането на тази цел е от ЕФРР, ЕСФ и от Кохезионния фонд. Обект на интервенции са районите на ниво NUTS 2.

Цел 2. Регионална конкурентноспособност и заетост, предполага укрепване на конкурентноспособността на регионите извън слаборазвитите (по цел 1), чрез подкрепа на предприемачеството, насърчаване на икономическите промени в индустриални, градски, селски области.

Цел 3. Териториално сътрудничество, е насочено към подкрепа на кооперирането между отделни региони по важни за тях и Общността въпроси. Чрез кооперирането се цели да се създадат транснационални и трансрегионални мрежи. Източник на финансиране е ЕФРР.

Документи на ЕС представящи кохезионната политика включват:

•
Лисабонската стратегия, акцентираща върху растежа на заетост и ролята на местните и регионалните власти като ключови актьори в стратегията;

•
Стратегически насоки за развитие на Общността (2007-2013) са методическите указания за съставянето на документи на страните членки, описващи принципите и приоритетите на кохезионната политика. Подчертават връзката на териториалното сближаване и на
териториалното   сътрудничество   и    активизирането   на регионалното сътрудничество;

•   Четвъртия доклад за икономическо и социално сближаване на ЕС

/септември 2007/ обръща внимание върху необходимостта от по-
балансирано разпределение на БВП с носно ЕСФ;

Основната цел на регионалната политика на ЕС е да насърчи ускореното социално и икономическо сближаване в Съюза. Регионалната политика на ЕС се основава на финансовата солидарност, доколкото част от приноса на страните-членки към бюджета на Общността се насочва към по-малко проспериращите региони и социални групи. Страните-членки прилагат европейска регионална политика финансирана, чрез средствата на ЕС (Структурните Фондове и Фонд "Сближаване"), която отразява тази солидарност между гражданите на Общността. Структурните Фондове са механизма, посредством който финансовите ресурси са пренасочват към по-слабо развитите региони в страните-членки. Ролята на ЕС обаче не се свежда само до финансовия принос. Чрез своята регионална политика ЕС налага своето виждане за развитието, планирано на местно ниво. Когато е необходимо, тя се намесва и допринася за развитието на вътрешния пазар, икономическия и валутен съюз. След приемане на регламентите за регионална подкрепа за периода 2007-2013 г., Европейската Комисия представи своите приоритети за стратегическото планиране в областта на икономическото и социално сближаване.

Ръководният принцип на регионалната политика на ЕС към настоящия етап, е да продължи концентрацията върху подкрепата за регионите, които изостават в своето развитие, т.е. тези които имат най-големи проблеми от гледна точка на инфраструктура, създаване на икономическа активност и обучението.

Периодът 2007-2013 г. е първата седемгодишна времева рамка, в която в България като страна – членка на Европейския съюз се прилага на национално, регионално и местно ниво европейската политика за регионално развитие. Нейната нормативна основа е Законът за регионално развитие.

Общинският план за развитие на община Черноочене представлява стратегически документ за развитие на общината, обхваща периода 2007 - 2013 г. и е разработен на основание чл. 14 от Закона за регионалното развитие. Планът определя стратегията за развитие на общината в посочения период, съдържа средносрочните цели и приоритетите за развитието на общината, както и финансовите ресурси за реализация на проектите за този период.

Съгласно ЗРР (чл. 30, 31 ) стратегическите планове подлежат на наблюдeние и оценка с оглед постигане на ефективност и ефикасност на планирането, програмирането, управлението и ресурсното осигуряване на развитието. Чл. 33 на ЗРР регламентира извършването на междинна оценка не по-късно от 4 години от началото на периода на действие на стратегическите планове, и в частност на Общинския план за развитие. 

Съгласно чл. 33 ал. 2 на ЗРР Междинната оценка включва:

1. Оценка на първоначалните резултати от изпълнението;

2. Оценка на степента на постигане на съответните цели;

3. Оценка на ефективността и ефикасността на използваните ресурси;

4. Изводи и препоръки за актуализация на съответния документ.

Настоящият доклад е изготвен в изпълнение на договор за услуга, сключен между Община Черноочене и „УПРБ” ООД  за „Изготвяне  на Междинна оценка и актуализация на Общинския план за развитие на община Черноочене” .

В обхвата на Междинната оценка на ОПР влизат оценка на изпълнението, релевантност на стратегията и капацитет за координация.

Целите на тази оценка са да подпомогне управлението и наблюдението на ОПР. Фокусирана е върху аналитичен преглед и сравнителен анализ на резултатите и въздействието от прилагането на ОПР на Община Черноочене с оглед отразяване на настъпилите социално-икономически промени на местно, регионално и национално ниво,   както  и   на  реформата  на   кохезионната/регионалната  политика  на  ЕС  и

ефектите  от  прилагането  на  оперативните  програми  за  България  с европейско съфинансиране за периода след 2007 г.  
Методика
Методика - описание на използвания при оценката подход и описание на извършените изследвания, както и на източниците на данни и информация

При избора на методи за осъществяването на оценката бяха използвани Насоките на Eвропейската комисия, описани в Инструмент за оценка на социално-икономическото развитие EVALSED и Работен документ на ЕК № 5 „Индикативни насоки върху методите за оценка: оценка по време на програмния период”.

Междинната оценка (МО) насочва вниманието си върху изпълнението и подобряването на качеството на планирането. Фокусът върху изпълнението се постига чрез оценка на ефикасността и ефективността, докато фокусът върху подобряването на качеството и съотносимостта на планирането се постига чрез:

a. актуален преглед на изпълнението на ОПР;

b. изследване на промените в контекста на плана за развитие;

c. извършване на необходимите промени, за да се максимизира въздействието на ОПР.

Основната функция на МО е препрограмирането - промяната на плановия документ въз основа на оценката на първите резултати от неговото изпълнение, подобряване на самия план и на отделни негови части. МО има ограничени възможности за оценка на въздействията, тъй като не само има изместване на проявлението на въздействията във времето, но и самата интервенция не е приключила. Затова екипът си постави за цел изготвянето на ясен документ с изводи и препоръки за актуализация на ОПР с оглед на оставащото време за неговата реализация.

Методологията на междинната оценка се основава на структуриран и систематичен подход при събиране, анализиране и представяне на информацията и може да бъде обобщена по следния начин:

1. Избор на логика на интервенцията;

2. Разработване на оценителна методика;

3. Събиране и оценка на първоначални данни;

4. Събиране на подробна информация посредством анкетиране и фокус – групи:

5. Оценка на основните количествени и качествени данни.

След възлагане на дейността беше определена първичната информация, която е необходима да бъде събрана и, в последствие, анализирана. Дейността включваше преглед на документацията по поръчката и оценка на наличната информация. В тази фаза се извърши определяне на обхвата и ограниченията на МО на ОПР. В края на фазата се изготви встъпителен доклад, който беше представен на Възложителя за одобрение. Този встъпителен доклад специфицира работната програма за изготвяне на междинната оценка и детайлизира методически и емпирични подходи при подготовката й.

При изготвянето на МО се приложи подход на комбиниране на външна експертна оценка и консултиране със заинтересованите страни – администрация, социално-икономически партньори, общински съветници, кметове на населени места.

Методите на изпълнение на МО бяха:

• Работа на терен – анкетиране, интервюиране, срещи и консултации, фокус-група:

• Анкетиране на кметовете на изборна длъжност в общината, служители и общински съветници, директно ангажирани в планирането и изпълнението на ОПР.

• Фокус – група с представители на общинска администрация, кметове на населени места и представители на заинтересованите страни за обсъждане на ефективността и ефикасността, за постиженията и резултатите от досегашното действие на ОПР.

• Работа с документи – подбор, съпоставяне, анализ, оценка и екстраполация, синтез:

• Документална оценка на изпълнението на ОПР и преглед на всички съпътстващи документи на Община Черноочене, които съвместно с ОПР допринасят за изпълнението на ОПР;

• Анализ на средата, преглед и оценка на първоначалните резултати от изпълнението на ОПР, оценка на изпълнението на целите и оценка на ефективността и ефикасността на използваните ресурси.

Фигура 1: Преглед на методическия подход и работната програма

	Седмица 1
	Седмица 2
	Седмица 3
	Седмица 4

	Подготвителен етап


	Етап на разработване на

оценката


	Етап на съгласуване на

оценката


	Резултати




Критерии за междинна оценка за изпълнението на ОПР

Методическият инструментариум на междинната оценка включва използването на определени критерии за оценка, които характеризират потенциала за реализация и качеството на резултатите при изпълнението на Общински план за развитие на Община Черноочене 2007 – 2013 г.:

• Стратегическо съответствие и хармонизация с целите и приоритетите на политиката за регионално и местно развитие за текущия планов и програмен период;

• Нормативно съответствие с принципите, правилата и стандартите за планиране на регионалното развитие, залегнали в националното законодателство за регионалното развитие;

• Отразяване и влияние върху състоянието и промените в социално-икономическия профил на общината за наблюдавания период след 2007 г.;

• Постигнати резултати, въздействие и цялостна ефективност на досегашното изпълнение на ОПР;

• Ефективно и ефикасно използване на ресурсите за развитие на територията на общината;

• Политическа и социална ангажираност, административен и институционален капацитет за прилагане на политиката за устойчиво интегрирано регионално и местно развитие;

• Устойчивост на постигнатите желани ефекти – ще продължат ли те да съществуват и отвъд времевия хоризонт на ОПР.

Междинната оценка обхваща времевия период 2007 - 2010 г., като анализите, констатациите и експертните преценки се отнасят до тенденции или ключови и характерни за периода факти и данни, без да се достига до детайли по години или по отделни компоненти на икономическите, социалните и екологичните сектори.

Основните индикатори за наблюдение на ОПР, определени в самия план за развитие, не осигуряват достатъчна база за изготвяне на Междинна оценка, затова съгласно техническото задание, междинната оценка е направена въз основа на предварително дефинирани критерии за оценка на изпълнението на ОПР, които определят качеството и степента на изпълнение на целите и приоритетите.

Използвани са описателни формулировки като рамкови качествени критерии за описание на напредъка по отношение на изпълнението на целите и приоритетите на Общинския план за развитие, така както са определени в ОПР, в контекста на целите и

приоритетите на националната и европейската политика за сближаване.

	Критерий за оценка 
	Определение

	Обоснованост /съответствие и съгласуваност/


	Целите на ОПР съответстват ли на установените силни/ слаби страни и проблеми на общината?



	Ефективност
	Постигнатите резултати водят ли до изпълнение на поставените цели?

	Ефикасност
	Съответстват ли вложените материални, човешки и финансови ресурси на постигнатите резултати?

	Полезност
	Постигнатите резултати и вложените ресурси отговарят ли на поставените цели?

	Устойчивост
	Въздействието на постигнатите резултати

стабилно ли е във времето?


При подготовката на междинната оценка беше събрана информация, която характеризира качеството на изпълнение на целите и приоритетите на ОПР. Междинната оценка дава отговор на следните основни въпроси:

	Въпрос 
	Критерии

	До каква степен целите, специфичните

цели и резултатите, записани в проектните предложения на Община Черноочене, съответстват на тези, определени в ОПР?


	Наличие на ефективни механизми за

координация и съгласуване



	Ефективна ли е институционалната

организация за развитие на местно ниво?
	Наличие на взаимосвързаност и

позоваване



	Ефективна ли е ролята на всеки от

участниците в процеса на планиране,

изпълнение и мониторинг на развитието

на местно ниво?


	Наличие на правомощия

Наличие на правила и ресурси



	Как е организиран информационният

обмен във връзка с изпълнението на ОПР?
	Наличие на ефективни системи, правила и

процедури

	До каква степен механизмите за събиране

на данни подкрепят мониторинга на ОПР?
	Наличие на база данни / проверими данни.


По време на междинната оценка не бяха срещнати трудности в процеса на работа, като Възложителят и неговите представители оказаха пълна подкрепа за осигуряване на необходимата информация и документи, касаещи предмета на оценката.

Представители на Комисията за регионално развитие, кметовете на населени места и общинска администрация отговориха на предоставената анкетна карта и участваха във проведените фокус – групи за консултации с оглед изготвянето на междинната оценка на ОПР.

До известна степен трудност за самата оценка представлява липсата на система от измерими индикатори за изпълнение на ОПР, което е и една от препоръките в настоящия доклад.

Основните източници на информация за МО на ОПР включват:

♦ Общински план за развитие /ОПР/ на Община Черноочене (2007 – 2013 г.);

♦ Бюджети на община Черночене

♦ Отчетни документи на кмета, предоставени пред Общинския съвет;

♦ Актуални стратегически документи от по-високи нива: Стратегия „Европа 2020”

♦ Официалните страници на УО на оперативните програми;

♦ Текуща статистика на НСИ;

♦ Методически указания за актуализиране на действащите стратегии и планове за регионално и местно развитие - 2009 година;

♦ Концепция за програмиране на развитието на Р България, приета от Съвета за развитие към МС, 8 юли 2010 г.

♦ Информационна система за управление и наблюдение на Структурните инструменти на ЕС в България (ИСУН).

♦ Официалната страница на Европейския съюз.
2. РЕЗЮМЕ

Актуализацията на Общинския план за развитие потвърждава валидността на стратегическата цел и приоритетите, посочва по изпълнението на кои цели има напредък и предлага нов списък от цели, съобразен с настоящата социално-икономическа ситуация в общината.
Община Черноочене е малка община, разположена в югоизточните части на Родопите, Урбанистичната структура се характеризира с множество населени места без наличие на голям административен и икономически център.

Икономиката се характеризира се като аграрно-промишлена, като населението се занимава основно със селско стопанство – земеделие /тютюнопроизводство и зеленчукопроизводство/ и животновъдство.
Икономическата активност в промишления сектор бележи тенденция на ръст, въпреки това общината все още е зависима от развитието на селското стопанство.

Населението се характеризира с добра възрастова структура, но образователното ниво е ниско, което рефлектира върху способностите за професионална реализация.

Природо-географските и социално-икономически параметри на общината определят възможностите за нейното развитие в областта на екологичното земеделие и животновъдство, включително алтернативни земеделски производства, развитие на лека и преработвателна промишленост.

Дефинираната дългосрочна цел на развитие определя Община Черноочене като привлекателно място за живеене, осигуряващо условия за професионална реализация, с развита конкурентноспособна и диверсифицирана местна икономика, запазена природна и жизнена среда. Целта остава актуална за изпълнение до края на планирания период.
Изведените приоритети акцентират върху комплексното  развитие на икономиката, човешките ресурси, техническата и социална инфраструктура, подкрепяни от силна местна власт и важат за остатъка от периода. Икономическата криза започнала през есента на 2007 година оказва влияние върху покупателната способност на населението, но общинското ръководство успява да компенсира въздействието й с активна работа по инфраструктурни проекти.
Изпълнението на предвидените мерки и проекти до голяма степен е довело до качествено развитие на общината, подобряване на социално-икономическите й характеристики, намаляване на диспропорциите в развитието спрямо други по-големи общини от областта и страната.
3. 
СОЦИО-ИКОНОМИЧЕСКИ АНАЛИЗ НА СИТУАЦИЯТА

3.1 Природо-географска характеристика 

Няма промяна, записаното в плана остава в сила.
3.2 Инфраструктура

Пътна мрежа

Общинската пътна мрежа е с обща дължина от 181 км., което включва 129 км. с асфалтова настилка, 19 км. – с баластра и 33 км. без настилка. Гъстотата на пътната мрежа е  400,51 км/1000 кв.км, което е значително над средните стойности за страната (330 км/1000 кв. км.), причина за което са многото населени места в общината.
Има увеличение на  пътната мрежа с 9 км. Предвидените в плана рехабилитации за изпълнени. 
Водоснабдяване


Потреблението на питейна вода в община Черноочене възлиза средно на 36 л/ден на човек. По този показател общината драстично изостава от средната стойност от 101 л/ден на човек за област Кърджали, както  от средните стойности за страната  -137 л/ден на човек. Водоснабденост на населението през 2009 г. 42 от общо 51 населени места в общината са водоснабдени и имат изградена вътрешна водопроводна мрежа.През летния сезон в част от населените места в общината има  режим  на водоподаване.

Канализация

Изградени са нови 2.2 км канализация в населени места. В момента е изградена канализация в следните селища:
· с.Черноочене - център 
· с.Среднево  
· с.Комунига
Управление на отпадъците

Сметоизвозването в общината е организирано в по-големите населени места следствие реализиран проект през месец Април 2005 г. Обхваща 14 кметства  - Железник, Драганово, Житница, Минзухар Бели вир, Комунига, Габрово, Пчеларово, Даскалово, Лясково, Петелово,Пряпорец, Средново и Каблешково.

Изцяло е решен съществения проблем с отстраняването на нерегламентираните сметища, които се използват в местата, където няма организирано сметоизвозване. Рекултивацията на засегнатите площи вече оказва положително влияние на екологичния статус на територията.

Анализът на силните и слабите страни остава актуален.
3.3 Човешки ресурси  

Общината е съставена  от 51 села. Общинският център е село Черноочене (321 души).Територията на общината е слабо заселена  - 55 души на км².

Население – демографска характеристика

Селищната мрежа на община Черноочене е изградена от 51 населени места. Населението на общината към 01.02.2011 г. по настоящ адрес е 9 500 души.

Налице е и обща тенденция към намаляване на броя на населението по населените места и в региона. Наблюдават се трайни тенденции към обезлюдяване на малките населените места. Миграционните процеси имат временен (понякога и сезонен) характер и са свързани най - вече с безработицата в региона. 

	Население по общини и пол към 01.03.2001 и към 01.02.2011 година

	Общини
	Население към 01.03.2001 г.
	Население към 01.02.2011 г.

	
	общо
	мъже
	жени
	общо
	мъже
	жени

	Кърджали
	164 019
	81 704
	82 315
	149 661
	74 588
	75 073

	Ардино
	13 649
	6 748
	6 901
	11 308
	5 656
	5 652

	Джебел
	8 661
	4 364
	4 297
	7 995
	4 048
	3 947

	Кирково
	24 220
	12 123
	12 097
	21 511
	10 811
	10 700

	Крумовград
	19 907
	10 069
	9 838
	17 551
	8 875
	8 676

	Кърджали
	69 830
	34 311
	35 519
	65 897
	32 280
	33 617

	Момчилград
	17 185
	8 679
	8 506
	15 917
	8 070
	7 847

	Черноочене
	10 567
	5 410
	5 157
	9 500
	4 708
	4 792


Демографската картина в региона е сравнително добра, в контекста на същата по отношение на региона и областта , но това не бива да е причина да не се анализира ситуацията и бъдат предприети действия и мерки в тази насока. Демографските проблеми на община Черноочене са свързани с цялостното й социално-икономическо развитие. 

	Демография на населението област Черноочене

	Година
	Раждаемост
	Смъртност
	Естествен прираст

	2010
	168
	110
	6,10%

	2009
	135
	133
	0,21%

	2008
	163
	116
	4,91%

	2007
	159
	114
	4,73%


Заетост и безработица  
Заетостта на територията на общината е ориентирана към сферата на селското стопанство и индустрията. Последните нарастват с постоянен темп, което съчетано с наратващите приходи от продажби, реализирани от стопанските субекти от общината показват процес на икономически подем. 

Равнището на регистрираната безработица е 6.33 % за април 2011 г. при отчетен постоянен спад за последните години. По този показател община Черноочене изпреварва значителна част от общините в страната като е с най-нисък показател в областта. 
РАВНИЩЕ НА БЕЗРАБОТИЦА, ПРЕДЛАГАНЕ И ТЪРСЕНЕ НА ТРУДОВИЯ ПАЗАР ПО ОБЛАСТИ
към 31.3.2011г.
	 
	Регистрирани безработни
	Постъпили
	Безработни 
	Безработни 
	Заявени
	Брой на
	Равнище на безработица

	 
	 Общо през
	Прираст 
	на работа
	 до
	с регистрация 
	СРМ
	безработните
	През
	Прираст 

	Област
	март
	спрямо 
	през 
	29 г. вкл. 
	над 1 година
	през 
	за 1 СРМ
	март
	спрямо

	 
	  2011г.
	февруари
	месеца
	
	
	 месеца
	 
	  2011г.
	февруари

	 
	 
	  2011г.
	 
	 
	 
	 
	 
	 
	  2011г.

	 
	(брой)
	(брой)
	(брой)
	(брой)
	(брой)
	(брой)
	(брой)
	(%)
	(пункта)

	За страната
	352493
	-9877
	23892
	66721
	122766
	23383
	12
	9.52  
	-0.26

	

	Кърджали
	8822
	-170
	602
	1290
	3915
	548
	13
	10.71  
	-0.21

	Черноочене
	320
	-30
	10
	49
	120
	4
	56
	
	


Данните на официалната статистика се разминават с наблюденията на общината, които показват скрита безработица, дължаща се на невъзможност или нежелание на част от хората да се регистрират като безработни. Този факт променя донякъде положителната тенденция на намаление на безработните, но не я умаловажава.

Основните проблеми са свързани с ниско образователно ниво на безработните. Допълнително ограничение е ниската трудова мобилност. Безработните са в голяма степен склонни да приемат работа без оглед на нейния вид и заплащане. Тези групи са в неблагоприятно положение на пазара на труда и възможностите за заетост са силно ограничени като се ограничават до заетост в дейности изискващи нискоквалифициран и неквалифициран труд, участие в програми за субсидирана заетост, заетост в личното стопанство.

Перспективите за разкриване на нови работни места са свързани предимно с инвестиции в малък и среден бизнес в областта на индустрията, леката промишлиност и услугите.

Общинска администрация не може самостоятелно да провежда активна политика на пазара на труда, не съществуват и условия за превантивна политика. Разполагаемите финансови ресурси не позволяват обезпечаване в материално-техническо отношение на програмите за  субсидирана заетост, прилагани от Министерство на труда и социалната политика.



Миграция – населението в общината съхранява наблюдаваните тенденции за страната - да мигрира към големите градове и към чужбина. В община Черноочене е налице вътрешна и външна миграция. Дължи се на високия процент скрита безработица. В повечето случаи миграцията е сезонна с цел получаване на доходи от работа в чужбина. В много случаи сезонната миграция се превръща в трайна.
Обезлюдяването на населените места се дължи на емиграцията на по-младото население, основно от мъжки пол.

Населението се характеризира с тенденции към застаряване. 

Социална инфраструктура  

На територията на общината функционират 7 учебни заведения, от тях 6 основни училища, 1 средно общообразователно. 

· Основното образование в общината се извършва в 6 училища, в селата Беливир, Житница,Лясково,Габрово,Комунига и Паничково.

· Средното общо образование в общината се извършва от едно средно общообразователно училище (СОУ), което се намира в общинския център – Черноочене.  
През последните  години са закрити общо 4 училища (2003 г са закрити училищата в селата Женда и Безводно а през 2008г. – училищата в с. Минзухар и с. Свободиново).

В началото на учебната 2010/2011 г. обучението си в училищата в община Черноочене са започнали 793 ученика, разпределени в 7 училища, както следва:

- СОУ „Хр.Смирненски” – с.Черноочене – 445 ученика;

- ОУ „Н. Й. Вапцаров” – с.Паничково–47 ученика;

- ОУ „Н. Й. Вапцаров” – с.Лясково– 45 ученика;

- ОУ „Н. Й. Вапцаров” – с.Бели вир– 45 ученика;

- ОУ „Васил Левски” - с.Комунига – 80 ученика;

- ОУ „Йордан Йовков” – с. Житница – 52 ученика;

- ОУ „Хр.Ботев” – с. Габрово – 79 ученика

Училищата, на територията на общината  се отличават със сравнително добра материална база.
Предучилищното образование за учебната 2010/2011г. се осъществява в 10 детски градини, които се посещават от 310 деца. Разпределението е както следва:

	Детска градина
	Брой групи
	Общ брой деца

	ЦДГ „Знаме на мира” – с.Черноочене
	4
	120

	ЦДГ - Минзухар
	1
	16

	ЦДГ „Първи юни”-с.Комунига
	2
	45

	ЦДГ „Слънце”-с.Габрово
	2
	40

	ЦДГ – с.Даскалово
	1
	15

	ЦДГ – с. Паничково
	1
	15

	ЦДГ – с. Житница
	1
	25

	ПДГ – с. Яворово
	1
	10

	            ПДГ – с.Бели вир
	1
	11

	             ПДГ-с.Лясково
	1
	12

	общо
	
	309


Читалищата като традиционно културно просветно средище, са другата институция, която също може да осъществява дейности, свързани с повишаване образователното и квалификационното ниво на населението. На територията на общината функционират 4 читалища и 8 библиотеки.

Сериозен проблем за общината остават 800 души с регистрирана степен на инвалидност, които се нуждаят от специални грижи. В тази връзка е необходими по активна работа по мярка “Насърчаване на публично-частното партньорство за предоставяне на социални услуги”, където е включено и изграждането на рехабилитационен и възстановителен център. 

3.4 Икономическо развитие, конкурентноспособност и иновации

Определяща роля в икономиката на община Черноочене има селското стопанство, където са заети 53.2 % от общия брой наети лица в общината. Индустрията бележи темп на развитие, основно представена от предприятия от шивашката промишленост. Заетите в индустрията са 42.15% от общо заетите в общината.

Данните за равнището на безработица за 2010  г. и сравнителните стойности за същия период за Кърджалийска област, и за страната като цяло показват, значително намаление на безработицата в община Черноочене, която е  под средните стойности за страната. Това поставя общината в относително добра позиция по отношение потенциала за развитие на различните икономически сектори.

Благоприятен фактор е близостта до областния център Кърджали. Близостта на двете общини и добрите транспортни връзки между тях позволяват на живеещите в Черноочене да работят в Кърджали. Това допринася за повишаване мобилността на работната сила в регионален план и реализацията й на пазара на труда.  

· Промишленост.  
Най-големите и значими предприятия в общината работят в областта на шивашката промишленост. Фирма “Данигер” с. Черноочене (заети 200 души) е специализирана в производство на дамска конфекция, фирма “Четекс” с. Черноочене е специализирана в производство на мъжка конфекция,заети са 40 души. Тук функционира и  фирма “ Продакшън” с. Габрово – с 80 души персонал, като има още и по малки шивашки фирми в селата Лясково, Комунига, Черноочене. Благодарение на създадените работни места значително е намалена безработицата сред жените.  

В областта на металообработването работи завод “Пневматика” с. Комунига и ТЕХНОСТРОЙ ИНЖЕНЕРИНГ ЕООД с.Черноочене. 

От гледна точка на лостовете с които общината разполага като орган на местното самоуправление има две основни насоки за въздействие - развитие на техническата инфраструктура и иницииране на мерки за преквалификация на населението, основно занимаващо се със селско стопанство.

Благоприятен фактор за развитието на общината е наличието на международен транспортен коридор, който пресича нейната територия, както и близостта до границата с Гърция. Това би могло да се използва в посока привличане на инвестиции  не само от българска страна, но също и  крупен бизнес от Гърция. Изграждането на обслужващи транспорта дейности би могло да се развие. 

· Туризъм

Туризмът не е от значимите сектори за развитието на общината.  Изключение прави само ловният туризъм, предпоставка за който е държавната дивечовъдна база в село Женда, разположена на площ от 5 258 хектара. В територията е включен и резерват “Женда”, където живеят популации от европейски муфлон, сърна, дива свиня, елен лопатар, тракийски кеклик. В последно време нараства популацията и от благороден елен. Предлаганите  условия са на много добро ниво, което прави базата често посещавана,  предимно от чужденци.

Възможностите за използване на този ресурс са свързани най-вече с включване на съществуващия туристически продукт в програмата на туроператорските фирми, опериращи в област Кърджали и неговото по-активно промотиране.

· Горско стопанство

Дърводобивът е една от стопанските дейности с потенциал за развитие в рамките на икономиката на община Черноочене. Горският фонд възлиза на 192 475 дка., което е 58,85% от общинската територия. Горите се стопанисват от ДГС “Кърджали”, но нямат голямо стопанско приложение, поради високия дял на незалесени и недървопроизводителни площи.
Въпреки големите площи горски фонд дърводобива на територията на общината не е развит поради ниската норма на добив от представените видове. Използват се основно за производство на целулоза и за битово отопление.

Благоприятното влияние може да се използва за  развитието на лова и привличането на туристи, както и за специфични икономически дейности - събиране на гъби, плодове и билки.

· Селско стопанство 

Земеделие

Над 60% от населението на община Черноочене се занимава със земеделие. Традиционно най-широко застъпени са тютюна, зърнени култури, в по-малка степен са застъпени зеленчукопроизводството и овощарството. 

Общата земеделска земя е 108 853 дка., от които обработваемата земя възлиза на 53 118 дка., от които 9 374 са поливни площи, като пустеещите земи са 26 697 дка. 

От основно стопанско значение за бъдещето на сектор растениевъдство е възстановяването на съществуващите и изграждане на нови напоителни съоръжения. Това би стимулирало в значителна степен преориентацията на производителите и трябва да бъде заложено в програмата за развитие на селското стопанство за следващите години. Дейностите включват проектиране, осигуряване на помпени станции и поливни съоръжения. Разположените на територията на общината 52 микро язовира са добра предпоставка за реализиране на тези инициативи. 
На територията на общината няма действаща земеделска кооперация, което представлява значима бариера пред развитието на сектора, защото към момента земеделските стопани планират своята дейност хаотично, предлагат малки количества продукция, което ги прави нестабилни по отношение изкупни цени, технически мероприятия, механизиране на обработката на земята.

Поради сезонният си характер растениевъдството създава постоянна заетост само на ограничена част от работната сила. Въпреки това в условията на съществуващата към момента безработица, то е фактор за осигуряването на допълнителни доходи на домакинствата и тяхното самозадоволяване с хранителни продукти.

Традиционна техническа култура за Кърджалийска област и за община Черноочене е тютюна. Неговото отглеждане е разпространено из територията на цялата община. 

Животновъдство 

Състоянието на животновъдството в община Черноочене най-точно се характеризира от данните за числеността на отглежданите животни през последните години. Отчита се ръст в броя на едрия рогат добитък, и но и значително намаление в броя овцете. Значителна част от отглежданите животни се ограничава основно в рамките на дребното производство и личното потребление.

В по малък брой е отглеждането на кози, поради щетите които те нанасят на младите гори при свободна паша.

Икономически приоритети

Дефинирани са приоритетните отрасли, онези които се смятат за основа за местното икономическо развитие през следващия планов период 2007-2013 год., съгласно Общинския план за развитие. 
Базирайки се на този стратегически документ са направени изводите, че:

· Икономическите сектори селско стопанство и услуги могат да се развиват успешно по територията на общината 

· Остновен дял в икономическото развитие на общината има сектор селско стопанство, което е в резултат от факта, че община Черноочене  спада към селските райони;

· Подкрепа за развитие на местния бизнес и насърчаване на придприемачеството, развитие и стимулиране на селското стопанство в агробизнеса и привличане на инвестиции, са част от мерките заложени в Общинския план за развитие, касаещи икономическия растеж и повишаване на конкурентоспособността на местната икономика.

Бюджетно осигуряване 

Приходи в общинския бюджет

В приходната част на бюджета на община Черноочене за периода 2007 – 2010 г.има тенденция за намаляване на собствените приходи и увеличаване субсидиите от държавния бюджет.

Таблица № 4 -
 Бюджетни приходи на община Черноочене за 2007-2008 г.
	Приходи
	2007 г.
	2008 г.

	
	лева
	%
	лева
	%

	
	Общо приходи в това число: 
	5177655


	100
	6832230


	100.00

	1.
	Собствени приходи
	394545
	
	920038
	

	2.
	Субсидии от държавния бюджет
	4703110 
	
	4414636
	

	3.
	Целеви субсидии от републиканския бюджет
	80000
	
	1497556
	


	Приходи
	2009 г.
	2010 г.

	
	лева
	%
	лева
	%

	Общо приходи                                                                      в това число:
	7900832


	100.00
	5012054


	100.00

	Собствени приходи
	351520
	
	766134
	

	Субсидии от държавния бюджет
	7469020 
	
	4245920
	

	Целеви субсидии от републиканския бюджет
	80292
	
	
	


Собствените приходи включват две основни групи – данъчни и неданъчни приходи.

Таблица № 5 -Данъчни и неданъчни приходи на община Черноочене за 2007-2010 г.

	Приходи в лева
	2007 г.
	2008 г.
	2009г.
	2010г.

	Собствени приходи
	394545
	920038
	351520
	766134

	     1. Данъчни приходи
	93186
	173942
	188731
	197293

	     2. Неданъчни приходи
	301359
	746096
	162789
	568841


Водеща роля в приходната част на бюджета имат данъчните приходи. 

Прогресивното намаляване дела на собствените приходи е израз на нереализираната национална програма за финансова децентрализация на местното самоуправление и на непрекъснатото свиване на данъчната основа за общините. Тази нестабилност във фискалната политика, касаеща местните власти, значително затруднява средносрочното и дългосрочно планиране на бюджетните приходи и формирането от общините на финансова политика. 

В Таблица №6   са посочени източниците, които формират приходите във втората група местни приходи – неданъчните. 

Таблица №6    - Неданъчни приходи по източници
	Неданъчни приходи в лева
	2010 г.

	Общо, 
в това число:
	568841

	     Приходи и доходи от собственост
	121500

	     Общински такси
	306715

	     Глоби и административни наказания
	14914

	     Приходи от продажба на държавно и общинско имущество
	117114

	     Приходи от концесии
	                                  -

	     Помощи, дарения и др. 
	5,899

	     Други неданъчни приходи
	17649

	     Събрани и внесени ДДС и други данъци върху продажбите (нето)
	- 9081


Доминиращо място в тази група приходи в бюджета на община Черноочене имат приходите от продажба на държавно и общинско имущество, които през следващите години ще намалеят поради навлизането в заключителна фаза на процеса за приватизация на общинската собственост. Приходите и доходите от собствеността, другите неданъчни приходи, както и приходите от общински такси ще бъдат структуроопределящи за възможностите на общината да изпълнява своите задачи и да провежда политика за икономическо и социално развитие. 

4. СТРАТЕГИЧЕСКО РАЗВИТИЕ НА ОБЩИНА ЧЕРНООЧЕНЕ

Разбирането, че устойчивото регионално развитие е възможно при равностойно третиране на икономическите, социалните и екологичните аспекти на развитието при постигане на консенсус относно възможните посоки на развитие продължава да е в основата на изпълнението на Общинския план за развитие на община Черноочене.  


Развитието като постигане на икономически растеж, осигуряване на възможности за здравословен и продължителен живот, пълноценен в духовно и културно отношение, в качествена околна среда има определящо значение за дефинирането на приоритетните направления и проектите за реализиране на приоритетите.

4.1. Визия за развитие

Визията като обобщена представа за дългосрочното развитие на общината, синтезира очакванията на местната общност за стандарта на живот и качеството на средата за живеене. 

Оценката и актуализацията потвърждават дългосрочната и стратегическа цел:

Община Черноочене да се превърне в привлекателно място за живеене, осигуряващо условия за професионална реализация, с развита конкурентноспособна и диверсифицирана местна икономика, запазена природна и жизнена среда.
Приоритет 1 

“Повишаване конкурентоспособността на общинската икономика”

Постигането на устойчив икономически растеж, чрез подкрепа за развитието на конкурентоспособна икономика има ключово значение за повишаване качеството на живот на местната общност, а подкрепата за създаване на повече и по-добри работни места е сред ключовите ангажименти на общинската администрация. Особено важно е разбирането за необходимостта от развитието на бизнес, отговорен към околната среда среда и устойчивото използване на природните и антропогенните ресурси. 

Присъединяването на Република България към Европейския съюз през 2007г. поставя пред бизнеса предизвикателството да оперира на единния пазар в нова силно конкурентна пазарна среда. Това налага необходимостта от инвестиции в материални активи, човешки ресурси и технологии. 

Изхождайки от разбирането, че общинската администрация и органите на местното самоуправление  имат ограничени възможности за директно участие в местната икономика, усилията следва да се концентрират в подкрепа за бизнеса и развитието на публично-частни партньорства. Подкрепата на община Черноочене за развитието на местната икономика е насочена предимно към секторите с потенциал за растеж, които да генерират допълнителни работни места, като акцентът е поставен върху създаването на предприятия на съвременно технологично ниво. 

Доминирането на селскостопанския отрасъл от тютюнопроизводството налага подкрепа за въвеждане на алтернативни култури и пазарно-ориентирани стопанства, както и на клъстъри в животновъдството и хранително-вкусовата промишленост. Създаването на условия за преодоляване на монокултурната зависимост от тютюна и развитие на устойчиво селско стопанство е предизвикателство в развитието на  общината. 

Основните направления в сферата на икономическата политика са изграждане на бизнесинфраструктура, насърчаване на местния бизнес, привличане на инвестиции и развитие на партньорства за усвояване на финансовите инструменти на ЕС, предназначени за бизнеса.

Подкрепата на администрацията за развитието на бизнеса следва да се реализира като информационно-консултантски услуги в областта на експортните операции и съвместен маркетинг, изграждане и поддържане на бази от данни, подкрепа за набиране и развитие на човешките ресурси.

В периода след 2007г.  по линия на структурните фондове на ЕС българските предприемачи ще имат достъп до значителни финансови ресурси. Ролята на общинската администрация като ключова институция на местно ниво ангажирана в усвояването на средства  от различни финансови инструменти и насърчаващи предприемачеството  програми, насочени в подкрепа за бизнеса следва да намери изява в развитие на партньорства за подготовка и управление на проекти за повишаване на конкурентноспособността, както на ниво отделна компания, така и на ниво отрасъл.

Развитието на бизнесинфраструктура изисква реализацията на значителни инвестиции и има ключово значение за повишаване на атрактивността на общината пред потенциалните инвеститори и стимулиране на инвестиционната активност. Инвестициите в инфраструктура следва да се извършват синхронизирано с маркетингови инициативи за привличане на външен бизнес и насърчаване на бизнесконтактите. Координираният инвестиционен маркетинг е важен инструмент за повишаване конкурентноспособността на местната и регионалната икономика, като усилията на общинската администрация следва да са насочени към работа в мрежи с други общини на регионален принцип и органите на изпълнителната власт, ангажирани с икономическо развитие.
Следните цели, мерки и дейности подкрепят изпълнението на приоритет 1:

Цел. 1.1. “Подкрепа за развитие на малки и средни предприятия в областта на селското стопанство и преработвателната промишленост”

· Мярка “Насърчаване развитието на клъстъри и бизнес мрежи”

Създаване на клъстери и подизпълнителски вериги

Създаване на земеделски кооперации със общинско участие

Изработване на проекти за уедряване на земята

Организиране на обучение за селскостопански производители

Съдействие при сертификация на селскостопански производители

Разяснителни кампании и общински мерки за подпомагане на промени  в структурата на отглеждана земеделска продукция 
Цел 1.2. “Насърчаване прилагането на технологии, въвеждане на алтернативни култури в селското стопанство”

· Мярка “Развитие на професионалните умения на земеделските производители”

Пилотен проект за отглеждане на етерично-маслени култури

Пилотен проект за отглеждане на овощни насаждения

Пилотен проект за въвеждане на зелечукопроизводство

Пилотен проект за отглеждане на алтернативни култури – ягодоплодни, бадеми, орехи

Мултипликация на пилотни проекти за алтернативно земеделие

· Мярка “Информационни и консултантски услуги за селскостопанските производители”

Организиране на обучение за селскостопански производители

Съдействие при сертификация на селскостопански производители

Изграждане на информационно звено за обслужване и подпомагане на селскостопанските производители

Цел 1.3. “Изграждане на инфраструктура, подобряваща условията за развитие на бизнеса”

· Мярка “Създаване на Икономическа зона по протежение на МТК 9”

Изготвяне на подробен устройствен план

Подобряване транспортните връзки към индустриалната зона

Изграждане на водоснабдяване и канализация до икономическата зона

· Мярка “Създаване на бизнес инкубатор”

Проектиране на сграда

Изграждане на бизнес инкубатор в с.Черноочене, включително прилежаща инфраструктура

Управление на бизнес инкубатор

Цел 1.4. “Подкрепа за развитие на бизнеса и привличане на външни инвестиции”

· Мярка “Създаване на партньорства с бизнеса при усвояването на различни финансови инструменти”

Осъвременяване на кадастрални планове и актуализация на общинските имоти, подходящи за насърчаване на бизнеса

Създаване на звено за информационно обслужване и подпомагане на бизнеса

Обучение за предприемачи и стартиращ бизнес

Създаване на браншова организация на тютюнопроизводителите и земеделските производители

Съвместно разработване на проекти за заетост

Сътрудничество между общинска администрация, стопански камари и местен бизнес в облекчаване на административните бариери пред бизнеса

· Мярка “Инвестиционен маркетинг и икономическо развитие”

Разработване на стратегия за икономическо развитие

Участие в инвестиционни форуми

Създаване на рекламни материали за общината

Провеждане на маркетингова кампания насочена към инвеститори

Участие в икономически и регионални обединения и сдружения
Цел 1.5. “Развитие на туристически потенциал и създаване на условия за алтернативна заетост”

· Мярка “Изграждане на туристическа инфраструктура”

Създаване на екопътеки и маршрути -трасиране, маркировка, информационни табели в областта около резерват Женда

Изграждане на инфраструктура и съоръжения за достъп до туристически обекти 

· Мярка “Екологично използване на горските ресурси”

Залесяване на изоставени и ерозирали земи, оборудване и технологии за залесяване и сеч

Актуализиране на лесоустройствен план  

Изграждане на горски разсадник

Изготвяне на програма за лов в горите

ПРИОРИТЕТ 2

“РАЗВИТИЕ НА ТЕХНИЧЕСКАТА И СОЦИАЛНА  ИНФРАСТРУКТУРА”

Инвестициите в местната инфраструктура са основен фактор за постигане конкурентноспособност на общинската икономика, осигуряване качество на живот, за повишаване мобилността на населението и навлизане на информационните и комуникационни технологии. Развитието на инфраструктурата е важно условие за стимулиране на стопанската активност на бизнеса, навлизането на външни инвестиции и подобряването на условията за живот на местната общност. Същевременно важен аспект на развитието на базисната инфраструктура е опазването и възстановяването на околната среда като ключов елемент на устойчивото развитие и важна характеристика на стандарта на живот.

Основните проблеми, изведени в анализа на силните и слабите страни, възможностите и заплахите са свързани с ниската степен на изграденост или лошо качество на местна транспортна, екологична и социална инфраструктура и липсата на финансови ресурси за нейната поддръжка и обновяване. 

Ангажиментите на Община Черноочене са свързани с поддържането на общинската транспортна инфраструктура, уличната мрежа, водоснабдителна и канализационна инфраструктура, подобряване управлението на отпадъците, повишаване на енергийната ефективност и намаляване на публичните разходи за енергия. Осигуряване на финансови ресурси за развитието на техническата инфраструкура е сериозно предизвикателство пред администрацията, предвид на нейната значимост за интегрираното социално-икономическо развитие на общината. 

Основните усилия ще са насочени към подобряване характеристиките на пътната мрежа, осигуряване на достъп до населените места, осигуряване на достатъчно количество и качество вода, поддържане на стандартите за качество на атмосфера, почви, повърхностни и подземни води, опазване на биологичното разнообразие и интегриране на екологичната политика с политиката за насърчаване на местната икономика. Сериозно предизвикателство на местно ниво е изграждането на административен капацитет за практическо прилагане на европейското законодателство. Реализацията на проекти за енергийна ефективност и насърчаване използването на възобновяеми енергийни източници от една страна е средство за повишаване на конкурентноспособността и намаляване на енергопотреблението и от друга страна допринася за опазването на околната среда и устойчивото потребление на ресурсите.
Следните цели, мерки и дейности подкрепят изпълнението на приоритет 2:

Цел. 2.1. “Развитие на пътна инфраструктура”

· Мярка   ”Подобряване на общинската пътна мрежа”

Рехабилитация на път ІV-58009 Комунига-Женда-Безводно

Рехабилитация на път ІV-50070 І-5 (Кърджали)-Черноочене-Свободиново-граница  Община Кърджали

Рехабилитация на пътища от общинска пътна мрежа между малки населени места

и подготовка на техническа документация за пътни обекти

· Мярка   “Ремонт  и изграждане на улична мрежа в населените места”

Ремонт и изграждане на улична мрежа в с.Черноочене

Ремонт и изграждане на улична мрежа в с.Комунига

Ремонт и изграждане на улична мрежа в с.Габрово

Ремонт и изграждане на улична мрежа в с.Лясково

Ремонт и изграждане на улична мрежа в с.Пчеларово

Ремонт и изграждане на улична мрежа в населени места с население под 300 души

· Мярка “ Поддържане на съществуващи селскостопански пътища на територията на общината”
Цел 2.2. “Подобряване на водоснабдителна и канализационна мрежа”

· Мярка “Изграждане и реконструкция на водоснабдителната инфраструктура”

Изграждане на водопроводна мрежа в малки населени места от общината

Проектиране и подготовка на техническа документация за водоснабдителни съоръжения

· Мярка “Изграждане и реконструкция на канализационната мрежа”

Доизграждане на канализационна мрежа в с.Черноочене
Доизграждане на канализационна мрежа в с.Комунига – частично
Изграждане на канализационна мрежа в с. Пряпорец 
Изграждане на канализационна мрежа в с. Каблешково

Изграждане на канализационна мрежа в с. Габрово

Изграждане на канализационна мрежа в с.Лясково

Изграждане на канализационна мрежа в с. Минзухар

Изграждане на канализационна мрежа в малки населени места с население под 300 души

Проектиране и подготовка на техническа документация за канализационни съоръжения
· Мярка “Изграждане на пречиствателни съоръжения за питейни и отпадни води” 

Изграждане на пречиствателни съоръжения за отпадни води в с. Комунига 

Изграждане на пречиствателни съоръжения за отпадни води в с. Габрово
Изграждане на пречиствателни съоръжения за отпадни води в с. Черноочене

Изграждане на пречиствателни съоръжения за отпадни води в с.Лясково

Изграждане на пречиствателни съоръжения за отпадни води в с. Минзухар
Изграждане на пречиствателни съоръжения за отпадни води в малки населени места до 300 души

Проектиране и подготовка на техническа документация за пречиствателни съоръжения

· Мярка “Изграждане на местни водоизточници”

Изграждане на местни водоизточници за нуждите на неводоснабдени населени места с население до 300 души

Изграждане на местни водоизточници за нуждите на неводоснабдени населени места с население до 200 души

Изграждане на местни водоизточници за нуждите на неводоснабдени населени места с население под 100 души
Цел 2.4. “Изграждане и развитие на екологична инфраструктура”

· Мярка “Водни ресурси, твърдите битови отпадъци  отстраняване на стари замърсявания и рекултивация”

Изграждане на претоварна станция за битови отпадъци 
· Мярка “Подобряване на енергийната ефективност” 

Подмяна на уличното осветление в селата Черноочене, Комунига, Габрово, Лясково, Паничково.
Подмяна на уличното осветление в малки населени места

Саниране на обществени сгради в община Черноочене

Проектиране и подготовка на техническа документация за проекти за енергийна ефективност
· Мярка “Използване на възобновяеми енергийни източници” 

Монтаж на слънчеви батерии за нуждите на образователни институции

Монтаж на слънчеви батерии за нуждите на административни институции 

Монтаж на слънчеви батерии за нуждите на социални институции
Цел 2.5. “Изграждане и реконструкция на социална инфраструктура” 

· Мярка “Благоустрояване на обществени терени и сгради”

Ремонт на сграда на общинска администрация

Ремонт на централна част и площад на малки населени места от общината

· Мярка “Подобряване на образователна, спортна и културна инфраструктура”

Ремонт на СОУ – с. Черноочене

Ремонт на ОУ – с. Комунига

Ремонт на училища в Житница, Паничково, Лясково, Бели вир
ПРИОРИТЕТ 3

“РАЗВИТИЕ НА ЧОВЕШКИТЕ РЕСУРСИ И ПОДОБРЯВАНЕ КАЧЕСТВОТО НА ЖИВОТ”

Проведеният анализ на текущото състояние, тенденциите и перспективите за развитие на местния пазар на труда и предоставянето на социални услуги дава възможност да се изведат някои основни предизвикателства, които ще определят в средносрочен план развитието на социалната политика, политиката по заетостта и политиката за развитие на човешките ресурси. 

Местният трудов пазар се характеризира с наличие на неравнопоставени групи на пазара на труда; наличие на нерегламентирана сезонна заетост и ограничено търсене на труд, неадекватно образователно-квалификационно ниво на свободните човешки ресурси спрямо потребностите на работодателите и слаба професионална адаптивност на заетите при въвеждането на нови технологии. 

Основните предизвикателства на пазара на труда са свързани с намаляване несъответствието между образователното равнище и професионалните умения и квалификация на заетите, които се търсят на пазара на труда, с акцент за възрастните работници, младежите до 29г. и ли​цата с ниско образование и квалификация.

Провеждането на активни мерки на местния трудов пазар е свързано с националната политика в сектора, но общинска администрация има възможност за провеждане на образователна политика, чрез подкрепа на бизнеса за създаване на нови работни места и подобряване на квалификацията на заетите, подкрепа за гражданския сектор, образователните институции в техните инициативи за професионална квалификация и преквалификация на всички групи от населението.

Основните предизвикателства в областта на социалните услуги са свързани с развитието на инфраструктурата, създаване на публично-частни партньорства, както и подкрепата за предоставяне на услуги от неправителствения сектор. 
Следните цели, мерки и дейности подкрепят изпълнението на приоритет 3:

Цел. 3.1. “Адаптиране на образователните услуги съобразно потребностите на пазара на труда”

· Мярка “Развитие на професионалното обучение”

Обучителни програми за ранно професионално образование

Обучение на хора в неравностойно положение за придобиване на основни професионални умения

Модулно професионално обучение

Професионално обучение за възрастни

Професионално обучение за дълготрайно безработни

Повишаване адаптивността на работната сила

· Мярка “Чуждоезиково обучение”

Обучителни програми за ранно чуждоезиково образование
Модулно чуждоезиково обучение

Чуждоезиково обучение за възрастни

Чуждоезиково обучение за дълготрайно безработни

· Мярка “Подобряване на достъпа до информационни технологии и повишаване на компютърните умения на учащите”

Компютърно обучение за деца и младежи

Осигуряване на интернет достъп за читалища и културни институции от общината
Изграждане на общински образователно-информационен портал
Цел 3.2. “Превенция на ранното напускане на образователната система и насърчаване ученето през целия живот”

· Мярка “Обучения за придобиване на базови професионални умения за лицата напуснали образователната система”

Изграждане на център за професионално обучение

Квалификация и преквалификация на селскостопански производители

· Мярка “Подобряване на достъпа до образование за деца в неравностойно положение”

Изграждане на Центрове за обществена информация и информация за Европейския съюз в Читалищната мрежа

Цел 3.3. “Подобряване на социални и здравните услуги”

· Мярка “Укрепване на капацитета за предоставяне на здравни и социални услуги”

Програма за привличане на здравни специалисти в малки населени места

Организиране на звено за спешна медицински помощ

· Мярка ”Информационни кампании за превенция на социално значими заболявания” 

Провеждане на здравен скрийнинг сред местното население

Профилактични прегледи сред рискови обществени групи 

Здравно-информационно обслужване на населението чрез семинари и открити дискусии
· Мярка “Насърчаване на публично-частното партньорство за предоставяне на социални и обществени услуги”

Създаване на хоспис

· Мярка “Развитие на младежки дейности и спорт”

Стимулиране създаването на младежки клубове за спорт

Възстановяване на стадион  с.Черноочене

Възстановяване на стадион  с.Комунига

Ремонт на спортна зала в с.Черноочене фискултурния салон

Образование чрез спорт в училищната мрежа
Цел 3.4. “Опазване на местното природно и културно наследство” 

· Мярка “Развитие на местни културни инициативи”

Разработване на етнографски фолклорен календар 

Организиране на фолклорен фестивал

Създаване на музейна експозиция за местния фолклор

Самодейност сред младите – танци, песни и традиции

Честване на 9 Май – Деня на Европа

Честване деня на общината
Цел 3.5. “Социална интеграция на лица и групи в неравнопоставено положение”
· Мярка “Подобряване на достъпа до публични услуги”
Подкрепа за осигуряване на достъп и обучение за лица в неравностойно положение

· Мярка “Прилагане на активна политика на пазара на труда”

Обучение за възрастни над 40 години  и представители на етнически малцинствени групи
· Мярка “Изграждане на защитено жилище”
Изграждане на защитено жилище лица в неравностойно положение.
Цел 3.6. “Подобряване взаимодействието между местните и централните органи на властта , гражданските групи и НПО организациите за противодействие на противообществени дейности, природни бедствия, аварии и катастрофи”

· Мярка “ Работа с младите хора за предотвратяване употребата и разпространението на наркотични средства”

Подобряване на работата с малолетни и непълнолетни лица, носители на противообществени прояви

Превантивна дейност сред младежите срещу разпространение и употреба на наркотици, хулиганство и детска престъпност

· Мярка “Наблюдение, защита и отстраняване на последствията от природни бедствия, аварии и катастрофи”

Подготовка на аварийни и спасителни групи в случай на природни бедствия, аварии и катастрофи

ПРИОРИТЕТ 4

“УКРЕПВАНЕ НА ИНСТИТУЦИОНАЛНИЯ КАПАЦИТЕТ НА ОБЩИНСКА АДМИНИСТРАЦИЯ”

Главното предизвикателство пред администрацията след 2007г. е нарастващата роля и ангажименти на местните власти в процеса на прилагане на законодателството на Европейската общност, планиране и програмиране, управление на финансовите ресурси и участие в интеграционните процеси. Като ключова институция на местно ниво в процеса на планиране и усвояване на средствата от Структурните фондове и Кохезионния фонд Общинската администрация следва да развива капацитет в тази област, като същевременно се ангажира със споделяне на експертиза с местния неправителствен сектор. Натрупаните в предприсъединителния период познания за финансовите инструменти няма да бъдат достатъчни за успешното усвояване на ресурси от Стуктурните и Кохезионния фонд. От изключителна важност за успешното усвояване на ресурсите е изграждането и съхраняването на административни структури и експерти, създаването на местни и участието в регионални партньорства, които имат принос за подготовката и управлението на проекти.

Усилията за подобряване качеството на публичните услуги следва да се насочат към изграждането на дружелюбна администрация, намаляване на бюрокрацията и стимулиране на прозрачността в управлението и предоставянето на услуги. Ключовите интервенции са обучение на персонала и подобряване на материално-техническата база, делегиране на публични услуги на частния и неправителствения сектор и сертификация на общината по управление на качеството. Делегирането на публични услуги е свързано с подкрепа за изграждане на капацитет и подобряване на взаимодействието с частния и неправителствения сектор. Сертификацията на общината по управление на качеството въвежда основните правила необходими за една европейска администрация. Реализацията на този процес осигурява необходимия ред, система, отговорности, прозрачност на работата на администрацията в интерес и полза на гражданите на общината.

Развитието на административния капацитет в Община Черноочене е свързано с целенасочено обучение и специализация на служителите, повишаване на езиковите и компютърните им умения, както и обогатяване на практическия опит чрез участие в експертни мрежи за сътрудничество на национално и регионално ниво. 
Следните цели, мерки и дейности подкрепят изпълнението на приоритет 4:

Цел 4.1. “Подобряване качеството на предоставяните публични услуги и укрепване на административния капацитет на общинско ниво”

· Мярка “Развитие на публичните услуги и достъпа до тях”

Осигуряване на достъп до информация 

Сертификация на общинска администрация по управление на качеството

· Мярка “Обучение на общински служители и  укрепване на капацитета на общинска администрация за управление на Структурните фондове”

Обучение по управление на проекти

Подготовка на поректи по линия на Структурните фондове на ЕС

Местно икономическо развитие 

Стимулиране на заетост чрез инструменти на местната власт

Обучение за придобиване и доусъвършенстване на компютърна грамотност и езикови умения на общинската администрация

· Мярка “Повишаване информираността на местната общност и подобряване участието на гражданите и неправителствения сектор в управлението на общината”

Обучение за местни партьори и нестопански организации 

Информационни дейности за популяризиране на публично-частното партньорство
Цел 4.2. “Участие в партньорски мрежи”

· Мярка “Изграждане и развитие на трансгранични партньорства”

Насърчаване икономическото развитие през границата

Осигуряване качество на околната среда в трансграничния район

Обмен на информация за икономическите субекти от двете страни на границата Изграждане на мрежи за трансгранична заетост, културен обмен и обмяна на опит

· Мярка “Участие в регионални и национални мрежи”

Изграждане на партьорства и побратимяване с други общини

Културен обмен със побратимени общини 
5. ОСИГУРЯВАНЕ НА ПУБЛИЧНОСТ И ПРОЗРАЧНОСТ, ПРОЦЕДУРИ НА ПАРТНЬОРСТВО

Актуализацията и оценката на Плана за развитие на община Черноочене са подготвени от екип експерти, които са работили в тясно сътрудничество с кмета на общината и неговия екип. 

Общинската администрация на Община Черноочене трябва да засили тясното сътрудничество с формациите на гражданското общество, със социалните и икономически  партньори. 

Партньорство
Основни партньори на Местната власт в процеса на  подготовка, съгласуване и контрол на Плана за развитие са социалните и икономически партньори на територията на общината. Това са представители на организации на работодателите, професионалните съюзи, НПО други най-значими организации в просветната, научните, културната, здравната и др. области .

Участието на партньорите на всички нива на подготовка, съгласуване и обсъждане, контрол на изпълнението, гарантира прозрачност, компетентност,  ефективност и реалистичност на Плана за развитие и затова трябва да бъде засилено. 
Информационно осигуряване на процеса на подготовка, обсъждане, съгласуване и контрол на общинския план за развитие
Основните източници за информационно осигуряване на Оценката и Актуализацията на плана са:

· Официални статистически издания на НСИ;

· Междинна оценка на областна стратегия за развитие Кърджали 2011 г.

· Секторни стратегии за развитие 

·  Оперативни програми;

· Работна статистика, работни документи и бележки, притежание на експертите, изготвили Оценката и Актуализацията;

· Статистически данни  предоставени от Община Черноочене

· Данни от лични стопанства, от запитвания или интервюиране на работници и работодатели;

· Предишни разработки и  студии за регионалната социално-икономическа среда, или за групи от отделни фактори;

· Предишни  осъществени планове и проекти на областно, или местно ниво, друга информация достъпна за работните групи

Всички данни, постъпили от различни източници са съгласувани с местната администрация и коригирани в зависимост от последната актуална и меродавна информация, достъпна чрез посочените източници към момента на предаване на Плана за обсъждане.






PAGE  
12

